07/11/2014 | Administración LocalMunicipal
Carnota
RA 04-11-2014 Probas selectivas música

DON RAMON NOCEDA CAAMAÑO, ALCALDE PRESIDENTE DO CONCELLO DE CARNOTA RESOLVO: APROBAR A CONVOCATORIA DE PROBAS SELECTIVAS MEDIANTE CONCURSO PARA A SELECCION DE PROFESORES DE MÚSICA (PERSOAL LABORAL TEMPORAL) CAS SEGUINTES BASES: Convócanse probas selectivas, polo sistema de concurso de méritos, para a selección de catro (4) profesor/as de música nas seguintes especialidades: 1.- profesor de guitarra, harmonia é baixo eléctrico.2.- profesor de musica tradicional e vento madeira.3.- profesor de linguaxe musical e música activa, música e movemento, coro e orquestra ORFF.4.- Profesor de música moderna e percusión. A este procedemento selectivo seralle de aplicación a Lei orgánica 2/2006, do 3 de maio, de educación; a Lei 7/2007, do 12 de abril, do Estatuto Básico do Empregado Público, Real Decreto Lexislativo 1/1995, do 24 de marzo polo que se aproba o texto refundido do Estatuto dos Traballadores; a Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común; a lei 7/1985 de 2 de abril, reguladora das bases de réxime local e a Lei 5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro de racionalización e sustentabilidade da administración local, e demais disposicións de aplicación xeral, así como o disposto nesta convocatoria. O obxecto da presente convocatoria é a selección de varios profesores de música para realizar a función da docencia musical dentro da Escola Municipal de Música de Carnota e a constitución dunha bolsa de traballo de profesores de música, cunha vixencia de dous anos, co obxecto de proceder a súa contratación como persoal laboral temporal -tres a tempo parcial e un a tempo completo-, segundo as necesidades do servizo e con destino a prestación de servizos de competencia municipal, concretamente para a escola de música do Concello de Carnota, nas seguintes especialidades: Profesor de guitarra, harmonia e baixo eléctrico, consistirá na realización das funcións propias da praza que serán as tarefas de impartición das asignaturas “guitarra española”, “guitarra eléctrica”, “baixo eléctrico”, “combos” e “harmonía”. Profesor de música tradicional e vento madeira consistirá na realización das funcións propias da praza serán as tarefas de impartición das asignaturas “Gaita/percusión tradicional” “musica tradicional” e “formación musical” e “instrumentos de vento madeira”. Profesor de linguaxe musical e música activa, música e movemento, coro e orquestra consistirá na realización das funcións propias da praza que serán as tarefas de impartición das asignaturas “orquesta Orff”, “ Canto”, “ Musica e movemento “, “ Música activa “, e “ linguaxe musical. Profesor de música moderna e percusión consistirá na realización das funcións propias da praza que serán as tarefas de impartición das asignaturas de “Combos e agrupacións con instrumentos electrónicos, “ Congas” e “ batería”. A natureza dos contratos a celebrar será laboral temporal, conforme ao artigo 15 do R. D. L.1/95, do 24 de marzo, polo que se aproba o Texto Refundido da Lei do Estatuto dos Traballadores e R. D. 2720/98, do 18 de decembro, polo que se desenvolve o art.º 15 do Estatuto dos Traballadores en materia de contratos de duración determinada. O período de contratación será de 9 meses ao ano (duración do curso, dende o 1º de outubro ata o 30 de xuño) e cunha xornada de traballo a tempo parcial para tres dos profesores e a tempo completo para un deles. Coa particularidade de que no curso 2014/2015 a contratación será de seis meses, dende o 1.01.2.015 ata 30.06.2015. O tempo destos servizos e o desempeño da función que se lles encomende non dará ao contratado máis dereitos fronte ao Concello que os estrictamente especificados no contrato que se celebre, dacordo coa natureza do contrato laboral por obra e sevizo determinado. Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, os seguintes requisitos: * Nacionalidade. Cúmprese este requisito nos seguintes casos: a) Ter a nacionalidade española. b) Ser nacional doutros estados aos que se refire e nas condicións que establece o artigo 57 da Lei 7/2007 do 12 de abril, do Estatuto básico do empregado público: 1. Os nacionais dos Estados membros da Unión Europea poderán acceder, como persoal funcionario, en igualdade de condicións que os españois aos empregos públicos, con excepción daqueles que directa ou indirectamente impliquen unha participación no exercicio do poder público ou nas funciones que teñen por obxecto a salvagarda dos intereses do Estado ou das Administracións Públicas.2. As previsións do apartado anterior serán de aplicación, calquera que sexa a súa nacionalidade, ao cónxuxe dos españois e dos nacionais doutros Estados membros da Unión Europea, sempre que non estean separados de dereito e aos seus descendentes e aos do seu cónxuxe sempre que no estean separados de dereito, sexan menores de vinteún años ou maiores de dita idade dependentes.3. O acceso ao emprego público como persoal funcionario, estenderase igualmente ás persoas incluídas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores, nos términos establecidos no apartado 1.4. Os estranxeiros aos que se refiren os apartados anteriores, así como os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que los españois. * Idade. Ter cumpridos os dezaseis anos de idade e non ter alcanzado a idade máxima de xubilación forzosa. * Titulación. Os aspirantes deberán estar en posesión do Titulo de Grao Medio de instrumento ou do Grao en Maxisterio Musical ou titulos superiores ou equivalentes. Debido á non existencia de titulación oficial en “ Música Moderna “, os candidatos deben acreditar experiencia como musico, profesor de música ou formación musical relacionada coa praza. * Capacidade Funcional. Non padecer enfermidade nin estar afectado por limitación física ou psiquica que sexa incompatible co desempeño das correspondentes funcions, acreditado mediante certificado médico. * Habilitación. Non ter sido separado mediante expediente disciplinario do servizo de ningunha administración pública, nin atoparse en inhabilitación absoluta ou especial para o exercicio de funcións públicas. A comisión de valoración estará composta polas seguintes persoas: Presidente: Alianza Uhía, directora Escola Municipal de Musica Vocais: Liviu Constantin Domingos Antonio Sinouh Dimayuga, Cintia Lorena Teletin Cirauqui, Eric Cristian Rivadeneira Bazi. Vocal Suplente: María Dolores Lago Gonzalez Secretario titular: Carlos Bousoño López Secretaria Suplente: Julieth Codina Leo. O tribunal actuará con plena autonomía funcional e será responsable da obxectividade do procedemento, garantindo o cumprimento das bases da convocatoria. O tribunal terá as seguintes funcións: - A cualificación dos méritos dos aspirantes. - A toma de acordos para solventar todas aquelas cuestións que puideran xurdir e non foran contempladas expresamente nas bases da convocatoria. - A resolución das posibles reclamacións contra o desenvolvemento do procedemento selectivo e os resultados do concurso. O proceso selectivo, polo sistema de concurso, consistirá na valoración dos méritos que se indican: 1.- Experiencia docente. Servizos prestados. Puntuación Máxima: 5 puntos. Aos efectos deste apartado non poderán acumularse as puntuacións cando os servizos se teñan prestado simultaneamente en máis dun centro docente.1. a. Por servizos prestados na Adminisración Local, en postos de traballo de contido semellante ao da praza a que se opta: 0,1 puntos/mes completo, en xornada parcial ou total. (Sempre a partir dun mínimo de 12 horas semanais.) 2. a. Por servizos prestados noutras Administracións Públicas, en postos de traballo de contido semellante ao da praza a que se opta: 0,05 puntos/mes completo, en xornada parcial ou total (sempre a partir dun mínimo de 12 horas semanais). 3. a. Por servizos prestados noutras empresas en postos de traballo de contido semellante ao da praza a que se opta: 0,02 puntos/mes completo, en xornada parcial ou total (sempre a partir dun mínimo de 12 horas semanais). Os servizos prestados no estranxeiro se acreditarán mediante certificados expedidos polos Ministerios de Educación dos respectivos países, nos que deberán constar o tempo de prestación de servizos, o carácter de centro público, ou nivel educativo e a materia impartida. Ditos certificados deberán presentarse traducidos ao castelán ou galego e coa apostilla da Haia. Acreditarase mediante certificación de servizos prestados, ou mediante informe de vida laboral emitido pola Tesourería Xeral da Seguridade Social, xunto con documentación acreditativa que especifique o posto de traballo ou funcións desenvolvidas (nóminas, contrato, certificado empresa, etc). Na documentación presentada deberá acreditarse a data de inicio e fin dos servizos prestados, e se se trata de xornada total ou xornada parcial.2.- Formación. Cursos relacionados coa actividade impartidos pola Administración Pública, cursos de conservatorio ou escolas de música (instrumentais), a maioresda titulación esixida. Puntuación Máxima: 3 puntos. Cursos de máis de 200 horas ou curso academico de grao medio de conservatorio: 1 puntos Cursos de máis de 100 horas, curso academico de grao elemental de conservatorio ou escola de música: 0,75 puntos Cursos de 70 a 100 horas: 0,50 puntos Cursos de 40 a 70 horas horas: 0,35 puntos Cursos de 15 a 40 horas: 0,20 puntos Cursos de menos de 15 horas, sempre que se especifique o número: 0,10 puntos Grabacións ou participacións como músico en discos ou bandas sonoras: 1 punto.3.- Cursos de lingua galega: puntuación Máxima: 1 punto (en caso de posuír varios títulos, só se valorará o curso de maior nivel). - CELGA 1ou equivalente: 0,1 puntos. - CELGA 2 ou equivalente: 0.25 puntos. - CELGA 3 ou iniciación: 0,5 puntos - CELGA 4 ou perfeccionamento: 0,75 puntos - CELGA 5: 1 punto.4.- Entrevista: puntuación máxima: 3 puntos. A entrevista ten a finalidade de avaliar a disponibilidade dos aspirantes a súa adecuación ao posto de traballo, o seu perfil profesional e o coñecemento das materias propias do posto de traballo. No caso de producirse empate na puntuación final, a orde establecerase mediante a aplicación sucesiva dos seguintes criterios: maior experiencia docente, e despois formación. Se persistira o empate a orde establecerase por orde alfabética do primeiro apelido, dando comezo pola letra que resulte do último sorteo anual que no ámbito da Administración Xeral do Estado, efectúa a Secretaría do Estado para a administración pública. As persoas interesadas en tomar parte no proceso selectivo terán que facelo constar en instancia segundo modelo que se incluirá como anexo a estas bases. Para poder ser admitido no proceso selectivo, deberá presentarse orixinal ou copia compulsada da seguinte documentación: - Documento nacional de identidade ou acreditación dos requisitos de nacionalidade e idade. - Título ou acreditación do requisito de titulación. - Relación dos méritos que se acrediten, por cada un dos apartados de que conste o concurso. - Documentación acreditativa dos méritos que se posúan. No concurso non se terán en conta os documentos que non queden debidamente acreditados dentro do prazo de presentación de instancias. No caso de tificante da súa solicitude. - O solicitante declarará baixo a súa responsabilidade que as copias da documentación presentada son fiel reflexo dos orixinais que obran no seu poder. O prazo para a presentación das solicitudes será de dez días naturais, contados desde o seguinte ao da publicación do presente anuncio de convocatoria no Boletín Oficial da Provincia. A presentación de solicitudes poderá realizarse no Rexistro xeral do Concello de Carnota ou en calquera das formas establecidas no artigo 38 da Lei 30/1992, de 26 de novembro, de réxime xurídico das administracións públicas e do procedemento administrativo común. O horario do Rexistro xeral de 09:00 a 14:00 horas de luns a venres e de 09:00 a 13:00 horas os sábados. LISTA PROVISIONAL. Unha vez que remate o prazo de presentación de instancias, por resolución do alcalde aprobarase a lista provisional de aspirantes admitidos e excluídos, con indicación das causas de exclusión, de ser o caso. Esta resolución publicarase no taboleiro de anuncios e no BOP. Os anuncios sucesivos publicaranse no Taboleiro de anuncios. PRAZO RECLAMACIONS. Os aspirantes non admitidos disporán dun prazo de cinco días hábiles, contados desde o seguinte ao da publicación da lista provisional de admitidos e excluídos no taboleiro de anuncios e no BOP co fin de emendar o defecto que motivara a súa non admisión. LISTA DEFINITIVA. Unha vez que remate o prazo de reclamacións, por resolución do alcalde aprobarase a lista definitiva de aspirantes admitidos e excluídos. Esta resolución publicarase no taboleiro de anuncios. O feito de figurar na relación de admitidos non prexulga que se recoñezan aos interesados a posesión dos requisitos esixidos nesta convocatoria. Cando da documentación que deba presentarse no caso de resultar seleccionados se desprenda que non posuen algún deles, os interesados decaerán en todos os dereitos que puidesen derivar da súa participación neste procedemento. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. As convocatorias e cantos actos sexan ditados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedemento administrativo común, e na Lei da xurisdición contencioso-administrativa. Concluido o proceso selectivo, publicaranse as puntuacións acadadas por cada un dos aspirantes no taboleiro de anuncios do Concello, estabrecendose un prazo de dous dias para a presentación de reclamacións. Para caso de existir reclamacións serán resoltas polo tribunal. O tribunal elevará a proposta de contratación á Alcaldia en orde decrecente de puntuación acadada polos aspirantes, O candidato seleccionado senon asina o contrato na data que sinale a Administración, salvo causa xustificada, entenderase que renuncia á contratación. Nese caso procederase a contratación do segundo candidato da lista con maior puntuación, e asi sucesivamente. O tempo de vixencia da bolsa de contratación será de dous anos, no cal se manterán as persoas seleccionadas. Unha vez transcorrido dito período convocarase unha nova bolsa, prorrogándose a vixencia ata a resolución da nova. As contratacións faranse segundo as necesidades do servizo e en función dos alumnos inscritos na escola de música municipal. Carnota a 4 de novembro de 2014 O ALCALDE Asdo. Ramón Noceda Caamaño CONVOCATORIA B. O. P. nº. data. ESPECIALIDADE. Nome Apelidos DNI nº Data nacemento Nacionalidade Enderezo Código Postal Localidade Teléfono E-mail (sinalese cun X no recadro correspondente)  Fotocopia compulsada do documento nacional identidade ou acreditación do requisito da nacionalidade  Fotocopia compulsada do titulo  Relación dos meritos que se posúen, por cada un dos apartados de que consta o concurso  Fotocopia compulsada da documentación acreditativa dos méritos que se posúen. A persoa abaixo asinante solicita ser admitida no proceso selectivo a que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometendose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas. Carnota, de de SR ALCALDE CONCELLO DE CARNOTA